Brîtanya de sendîkayê ke seba azadîya Ocalanî kampanyayêke kenê kombîyayîşêkê dîjîtalî do serûber bikerê. Goreyê îdarekaranê kampanyaya ''Freedom For Ocalan'' 16ê temmuze de seba azadîya Rayberê Şarê Kurdî Abdullah Ocalanî ê do kombîyayîşêkê dîjîtalî serûber bikerê.
Kombîyayîş hetê Sekretera Verêne ya Yewîya Mamostayan ê Neteperweran Christine Blowe û Dîrektorê Mîyanneteweyî yê sendîkaya Unite Simon Dubbingî ra do bêro îdarekerdene.
Kampanyaya ''Seba Ocalanî Azadîye'' serra 2016î de hetê sendîkayanê Unite the Union û GMByî ra amebî destpêkerdene. 1.5 mîlyon endamê Unite the Union û 800 hezar endamê GMByî estê. Kampanya nika heta sendîkayanê UNITE, GMB, FBU, ASLEF, TSSA, RMT, USDAW, PROSPECT, GFTU, PCS, EIS, TUC, THOMPSONS SOLICITORS, CWU û NEUyî ra yena îdarekerdene.
Dubbinsî vat: ''Ocalanî emrê xo dayo heqanê cinîyan û demokrasîyî. Zîndan de xeylêk kitabî nuştî.''
Kombîyayîş de Parlamenterê Partîya Karkeran Lloyd Russel-Moyle û Sekretero Pêroyî yê Sendîkaya TSSA Manuel Cortes do qisey bikero.
Sendîkayî, sîyasetmedarê kurd û îngîlîzî do beşdarê kombîyayîşî bibê.  Kesê ke wazenê  zî eşkenê tewrê kombîyayîşê dîjîtalî bibê.
